《出郊观稼》
宋代·陈垲

数月两出郊，劝农复观稼。
始言麦垄春，今已稻畦夏。
女红彩紝余，丁黄耘耔暇。
暄凉虽不齐，晴雨倏忽乍。
百丰未为多，一歉诚所怕。
蠲逋广上恩，平糶裁米价。
毫发可及民，岂不念夙夜。
昔有王长官，筑堰它山下。
惠利久益博，神灵此其舍。
泓深或龙蛰，坚屹无蚁罅。
定为三七分，酾为数十汊。
石梁贯云涛，谁敢著足跨。
流沙从何来，疑有物驱驾。
人力几淘浚，壅淤仍障壩。
旦功终此惠，运河沙而变化。
视古谁比方，郑白其流亚。

作者简介：（?—1268）宋嘉兴人，祖籍莱州三山，字子爽，一作子奭，号可斋。历京湖制置使司、知府、监司。迁太府、司农、工部等官，奏请士大夫重名节，轻利禄。以言罢。复进集英殿修撰、知婺州。积官至户部尚书。后以端明殿学士提举太平兴国宫。卒谥清毅。有《可斋瓿稿》。